
PARTEA OFICIALĂ 


LOS EC: 


No. 1336—1929. 
Curs de apicultură. 


Spre cuvenită orientarea celor interesaţi comu- 
nicăm, că Ministerul Agriculturei şi al Domeniilor a 
aprobat ca şi în 'anul acesta să se ţină la şcoala 
de agricultură din Turda un curs de apicultură pentru 
preoți, învăţători, brigadieri silvici şi alți chemaţi să 
răspândească aceasta ramură economică înire țărani. 

Cursurile, cari vor dura între 8—15 lulie crt. 
vor fi ținute de către dl. Vasiliu Corodan, şeful Reg. 
“UI apicole din Cluj. 

Auditorii vor primi locuință şi vipt gratuit în 
localul şcoalei. 

Inscuierile se fac până la data de 1 Iulie crt. 
la direcţiunea şcoalei de agricultură din Turda şi 
la Direcţiunea generală a Indrumărilor agricole dela 
Ministerul Agriculturei. 

Oradea, 23 Maiu 1929. 


No, 1491 —1929, 


Concurs. 


Peniru complenirea parohiei vacante Stâna 
(distr. Codru) se publică concurs cu terminul de 1 
lulie crt. 

Cererile se vor înaintă Ordinariatului până la 
terminul de mai sus. 


Oradea, 4 lunie 1929. 
No. 1366 — 1929. 


Achitarea impozitului global. 


In repeţite rânduri am comunicat Ven. Cler, că 
Adminisiratia Financiară are ordin, ca să nu achite 
salariile până ce nu se dovedeşte achitarea impo- 
zilului global pe trimestrul respectiv peniru fiecare 
membru al Clerului şi în repetite rânduri am lăsat, 
ca toţi preoții salarizați din partea statului în luna 
ll-a din fiecare trimesiru să trimită oficiului admi- 
nistrativ chitanța despre achitarea impozitului global 
pe trimestrul respectiv. 

Pentru ca salariile pe irimestrul Aprilie—lunie 
ci, dupăce se vor ordonania, să se poată ridica, 
lăsăm, ca fiecare preot, care până acuma nu ar fi 
făcut-o, până cel mult în 15 lunie crt. să-şi inainteze 
actul justificativ despre achitarea impozitului global 
pe trimesirul II al anului crt. 

Pentru ca preoțimea întreagă să nu sufere 
pentru negligința unora s'a lăsat Oficiului administra: 


tiv, ca salarul pe trimestrul Aprile—lunie crt. şi apoi 
tot aşa şi pe trimestrele celelalate, să nu-l achite 


Abonament: 
Exemplarul . „5 Lei.: 
Pe un an „200 Lei. 


nimănuia până ce nu va da chitanţă despre achi- 


terea impozitului global pe trimestrul următor. 


Oradea, 23 Maiu 1929. 


No. 1559— 1929. 
Primiri in institutele diecezane şi la Sf. Teolugie+ 


1. La institutele diecezene şi anume: Semina- 
rul diecezan din Oradea pentru elevii de liceu, In- 
ternatul şcoalei normale diecezene din 


Pavelian de fete din Beiuş, taxa de intreținere pe 
anul şcolar 1929—30 va fi de 12.000 Lei, în care 
sumă se cuprinde intreţinerea întreagă, nu însă şi 
vestmintele. 

Elevilor merituoşi şi lipsiţi de mijloace mate- 
riale li-se vor acorda” reduceri de taxă, iar cei vred- 
nici de specială considerațiune vor putea fi primiţi 
chiar şi gratuit. 

Toţi aceia, cari doresc, ca pe anul şcolar 1929130 
să fie primiţi în institutele de mai sus, deci şi aceia, 
cari în anul şcolar trecut au mai fost în acelea iîn- 
stitule fie ca solvenți, fie cu reduceri de laxe sau 
chiar gratuit, vor "avea ca cererile lor adresate Or- 
dinariatului, să le înainteze Rectoratelor acelor in- 
stitute până cel mult în 4 lulie crt. Şcoala Normală 
diecezană de băieţi din Oradea ore disponibile 120 
burse. 

Cererile se vor provedea cu următoarele do- 
cumente : _ 

a) cerlificatul şcolar de pe anul trecut în ori- 
ginal sau copie autentificată de Direcliunea şcoalei 
sau de oficiul parohial; 

b) extras de botez; 

c) certificat medical (numai pentru soeuionii: 
noui) ; 


Oradea, In- 
"ternatul Puvelian de băieţi din Beiuş şi Internatul . 


d) certificat de paupertate (cei care cer favor).: 
Rectoratele singuraticelor institute. vor fi în drept,. 
ca în cadrul locurilor disponibile să-i primească şi' 


pe aceia, cari se vor anunţa după 4 lulie crt.. 
numâi cu taxa întreagă. 

II. Primirile la Sf. Teologie, se vor face în şe- 
dința Consistorială plenară. pre care prin aceasta o 
convocăm pe ziua de [1] Iulie crt. orele 9. dim. 

" Cererile pentru primire se vor înainta până cel 
mult în 10 lulie ct. şi se vor provedea cu următoa- 
răje documente : | 





însă: 

a) certificatul de bacalaurest: 

b) extras de botez; 

c) certificat de moralitate dela parohul propriu, 
care certificat va cuprinde şi informaţii despre fa- 
milie şi moralitatea părinţilor aspirantului. 

Certificatete de sub a) şi d) cateheţii şi parohii 
le vor trimite direct Ordinariatului sau le vor predă 
asp'rantului în plic sigilat. 

Toţi recurenţii la Sf. Teologie vor avea, ca în 
ziuă de Îl lulie crt. la oarele 8 dim. să se prezinte 
la Seminarul teologic din Oradea, unde vor fi su- 
puşi vizitei medicale. 

Oradea Şed. Cons. din 11 lunie 1929. 


No. 1563—1929. 
Necrolog. 


Cu durere comunicăm Ven. Cler diecezan că 
M. On. Gavril Lazar protopop onorar, paroh-în Sânt- 
lazar şi administratorul districtului protopopesc al 
„Bărcăului în ziua de 3 lunie crt. a repaosat în Dom- 
nul în anul al 57-lea al vieţii şi al 3l-lea al preoţiei 
sale. În veci pomenirea lui | 


Oradea, 11 lunie 1929. 


Nr. 1570/1929 


Colectă pentru biserica din Alba lulia. 


La acest circular se alătură pentru fiecare oficiu 
parohial un exemplar din apelul lansat de credin- 
cioşii din Alba lulia, prin care cer sprijinul material 
al tuturor fiilor bisericei noastre pentru zidirea bise- 
ricei „Sfintei Uniri“ din Alba lulia, oraşul Uhnirei 
noastre naționale. 

Fraţii preoţi vor îndemna pe credincioşii nostri 
ca fiecare după puterile sale să contribue bucuros 
„cu obolul ce i-se cere. 


Oradea, Şed. Cons. din ll lunie 1929. 

Nr. 1586—1929. : 
Serbările Unirii. s 
Scrisoarea adresată de Inalta Regenţă dlui Prim- 
ministru cu prilejul marelor şi înălțătoarelor serbări 
ale Unirii, o comunicăm mai jos în întregime spre a 
fi adusă la cunoştinţa credincioşilor noştri: 
Scumpe Domnule Prsşedinte al Consiliului. 


Insufleţirea de o rară mărejie cu care întregul 
neam românesc de pretutindeni a luat parte la ser- 
bările comemorative ce au avut loc în Capitală, la 
Alba-lulia ca şi în întreaga ţară, cu prilejul celei de 
a 10-a aniversare dela înfăptuirea unirei Transilva- 
niei, Banatului, şi Bucovinei cu Patria Mamă, ne-a 
pricinuit cea mai vie mulţumire sufletească. 

Sentimentele de credință şi devotament expri- 
mate in această împrejurare Majestăţei Sale Regelui, 
Majestăţei Sale Reginei Maria, Familiei Regale şi 
Regenţei, precum şi dragostea cu care am fost în- 
conjuraţi pretutindeni ca şi felicitările ce am primit 
din toate părlile ţării sunt atâtea dovezi de legătură 
indestructibilă dintre Tron şi Națiune. Ele ne-au miş- 
cat adânc şi ne-au arătat cu prisosință cât de pu- 
lernică este conştiinţa națională a poporului româ- 
nesc şi cât de adânc sădită este în suflete însem- 
nătatea marelui act al Unirii. 

Stăpâniţi încă de impresiile adânci ce ne-au 
lăsat în deosebi manifestaţiunile înălţătoare ale între- 
gului popor dela Alba-lulia, vă rugăm, Scumpe 
Domnule Preşedinte al Consiliului, să fiţi interpretul 


- recunoştinței şi sentimentelor noastre călduroase de 


mulțumire pe lângă toate înaltele corpuri ale Statului, 
diferitele autorităţi, asociaţiuni, comunităţi, corporatii 
şi cetăţeni în deobşte, care şi-au manifestat cu acest 
prilej sentimentele lor patriotice şi de iubire peniru 
Tron, Dinastie şi Regenţă. 

Primiţi, vă rugăm, Scumpe Domnule Preşedinte 
al Consiliuiui, expresiunea sentimentelor înaltei stime 
ce vă păstrăm. 


Bucureşti, 21 Mai 1929. 


(ss) Nicolae 

Inalt Regent i 

(ss) G. Buzdugan 
Inalt Regent 


(ss) Miron Cristea 
Inalt Regent 

PARTEA NEOFICIALĂ 


LI E 


CONCORDAIUL. 


Acum, dupăce s'a ratificat de către Corpurile 
legiuitoare române Cancordatul încheiat între Sf. 
Scaun din Roma şi Statul român, dăm, în cele ce 
urmează, textul acelui concordat - în traducere au- 
tentică, împreună cu scrisorile explicative din lulie 
şi Octomvrie 1928, cari fac parte integrantă din tex- 
tul concordantului semnat în Roma, la 10 Maiu 1927 
de către Card. P. Gasparri, reprezentantul Sf. Scaun 
şi D. V. Goldiş, reprezentantul Statului român şi 
min strul Cultelor. 

Din cuprinsul acestui concordat se vede cât de 
neintemeiată este agitația celor cari cântau în cor 
cu minoritarii împotriva ratificării concordatului. Cât 
de grotescă le-a fost cântarea, se poate judecă, dacă 
jineam seamă de motivul pe care se răzimau mino- 


ritarii: Ei protestau în contra ratificării din interes 
național, deci împotriva întăririi stăpânirii româneşti, 
pe care o sprijineşte concordatul. Şi ceilalţi peniru- 
ce ? Pentrucă, precum proorocia lui Luther, ca atâtea 
alte proorocii, despre nimicirea bisericii catolice a 
dat greş, când zicea: „Pestis eram vivus. moriens 
ero mors tua, papa“; aşa concordatul dă de gol o 


altă proorocie, atât de bine cunoscută, privitoare la 
sfârşitul apropiat (în 5 ani) al bisericii române unite, 


la „mântuirea“ căreia s'au gândit înzădar... Anii E 


trecură şi s'a întâmplat aceea la ce nu s'au gândit: " 


Concordatul. 


„Sanctitatea Sa Papa Piu XI, reprezentat prin 
Eminenţa Sa Reverendisimă Cardinalul Petru Gas- 

parri, secretarul său de Stat şi Majestatea Sa Regele 
României Ferdinand 1, reprezentat prin Excelenţa 
Sa D-l V. Goldis, Ministrul Său Secretar la Departa- 
mentul Cultelor şi Artelor, după ce şi-au schimbat 
împuternicirile, recunoscute în bună şi cuvenită for- 
mă, au convenit asupra dispoziţiilor următoare: 

Art. |. Religia Catolică Apostolică Romană, 
de ori ce rit, se va practică şi exercită liber şi în 
public în tot Regatul României. 

Art. Il. În Regatul României lerarhia Catolică 
va fi astlel constituită : 


a) Pentru Ritul Grec: 


Provincia Bisericeaseă Alba-lulia şi Făgăraş. 

Metropolia : Blaj cu patru sufraganți : 

1. Oradea-Mare; ” 

2. Lugoj; _ 

3. Gherla (Scaunul Episcopal şi Capitolul ur- 
mează a fi transferale de comun acord între Sf. 
Scaun şi Guvernul Regal). 

O nouă Diecesă ce urmează a i înființată 
în Nord, cu Scaunul Episcopal ce urmează a fi de- 
semnat de comun acord între Sf. Scaun şi Guvernul 
Resal. 

Din aceasta Diecesă vor face parte şi greco- 
rutenii cu o administrație specială. 


b) Pentru Ritul Latin : 


Provincia Bisericească a Bucureştilor; 

Metropolia : Bucureşti cu patru sufraganţi: 

1. Alba-lulia ; 

2. Timişoara ; 

3. Satumare şi Oradea-Mare împreunate aeque 
principaliter. 

Prin Ratificarea prezentului Concordat, încetează 
Administraţia Apostolică, iar teritoriul Oradiei-Mari 
trece sub jurisdicția Episcopului actual de Satumare. 

laşi. La această Diecesă se va alipi Buco- 
vina. Teritoriul Vechiului Regat trece dela jurisdicţia 

Congregaţiei de Propaganda Fide la dreptul comun. 


c) Pentru Ritul Armean. 


Un şef spiritual pentru toți Armenii din Regat, 
cu scaunul în Gherla. 

Sf. Scaun nu va proceda la nici o modificare 
a lerarhiei, mai sus stabilită, nici a circumscripțiilor 
Provinciilor bisericeşti şi a Dieceselor, fără acord 
prealabil cu Guvernul Român, afară de micile mo- 
dificări parohiale cerute de binele sufletelor. 

Art. II. Nici o parte din Regatul României 
nu va depinde de un Episcop al cărui Scaun sar 
găsi afară din hotarele Statului Român; deaseme- 
nea nici o Diecesă din România nu se va putea 
întinde dincolo de hotarele ţării. 

Art. IV. Comunicaţia directă a Episcopilor, a 
Clerului şi poporului cu Sf. Scaun, şi vice-versa, 
în materie spirituală şi în afaceri bisericeşti, va fi 
absolut liberă. 

Art. V. $ 1. Acaia cari vor fi chemaţi a cărmui 
Diecesele, tot aşa ca şi Coadjutorii lor cum jure 
successicnis, precum şi Şeful spiritual al Armenilor, 
vor trebui să fie cetăţeni români, afară de excepţiile 
admise de comun acord de Sf. Scaun şi Guvernul 
Regal. 

$ 2. Sf. Scaun, înainte de numirea lor, va noti- 
fică Guvernului Regal persoana ce urmează a Îi nu- 


VESTITORUL 3 


mită spre a se constată, de comun acord, dacă 
n'ar fi în contra ei motive de ordin politic. 

Ant. VI. Episcopii, înainte de a-şi lua în pri- 
mire Diecesele, vor depune jurământul după for- 
mula ce urmează: „Inaintea lui D-zeu şi pe Sfintele 
Evanghelii. jur şi promit credinţă Majestății Sale Re- 
gelui României, precum şi Succesorilor Săi, şi, cum 
se cuvine unui episcop, a respectă şi a face să se 
respecte de către supuşii mei, împreună cu credința 
către Rege, Constitutia şi legile ţării. Pe lângă acea- 
sta, nu voi întreprinde nimic care să fie de natură 
a aduce atingere ordinei publice sau integrităţii Sţa- 
tului. Aşa să-mi ajute Dumnezeu şi aceste Sfinte 
Evanghelii“. 

Art. VII. Formula rugăciunilor pentru Suveran 
„Domine salvum fac Regem“ se va cânta, în sluj- 
bele religoase, conform normelor liturgice. 

Art. VIII. Episcopii vor avea deplină liber- 
tate în exerciţiul funcțiunilor lor bisericeşti şi în câr- 
muirea propriilor lor Diecese. Ei vor putea exercită 
toate drepturile şi prerogativele proprii oficiului lor 
pastoral conform disciplinei aprobată de Biserica 
Catolică şi vor fi liberi a da instrucţiunile religioase 
morale şi bisericeşti aşa cum o cere oficiul: lor sa- 
cru. În cazul când ele ar fi de un interes general 
şi publicate de dânşii, vor fi după acea aduse de- 
asemenea la cunoştinţa Ministerului Cultelor. De ei 
vor depinde exclusiv ceilalți membri ai Clerului Ca- 
tolic în tot ce priveşte numirea lor şi exercitarea 
oficiului lor sacru. 

Numirea făcută va îi adusă la cunoştinţa Mi- 
nisterului Cultelor. 

Art. LX. Statul recunoaşte Bisericii Catolice, 
reprezentată prin legitimele ei autorităţi ierarhice, 
Rei alea juridică, conform dreptului comun 
al țării. 

In consecinţă, Parobhiile, Protopopiatele, Mănă- 
stirile, Capitolele, Starostiile, Abaţiile, Episcopiile, 
Metropoliile şi celelalte organizaţii canonic şi legal 
constituite, sunt persoane juridice, iar deplina pro- 
prietate a bunurilor lor, de orice natură ar fi ele, 
este garantată de către Stat, conform constituţiei 
Regatului, Bisericii Catolice, reprezentată prin legiti- 
mele ei autorități ierarhice. 

Art. X. Biserica Catolică şi Membrii ei, cetă- 
țeni români, se vor bucură din partea Statului 
de un tratament care nu va putea Îi inferior aceluia 
de care se bucură, după Constituţie, celelalte religii 
ale Regatului. 

Pe lângă aceasta, se înțelese că Episcopii 
Români diecesani de Rit grec, precum şi Arhiepis- 
copul latin din Bucureşti, vor fi Senatori de drept. 

Art. XI. $ 1. În toate Bisericile Catedrale se 
va menţine Capitolul canonicilor în starea juridică 
şi patrimonială în care se află actualmente, sub re- 
zerva dispoziţiilor art. XIII. Noua Diecesă va fi pre- 
văzută cu Capitolul său. 

2. Canonicii vor trebui să fie cetățeni români, 
afară de excepţiile admise de comun acord de către 
Sf. Scaun şi Guvernul Regal. 

Art. XII. $ 1. Episcopii vor fi liberi a înfiintă 
noui Parohii, a stabili sau a fondă Biserici filiale: 
însă, dacă vor cere ajutorul Statului, vor trebui să 
procedeze în înțelegere cu Guvernul, care îşi va dă 
consimţământul dacă este vorba de 400 de familii 
pentru oraşe şi 200 de familii pentru sate. In cazuri 

speciale, Guvernul va putea să-şi dea consimţământul 
chiar pentru un număr inferior de familii. 

2. Numirea Parohilor, cari vor trebui să fie 
cetățeni români şi să nu fi suferit vreo condam- 
nare prin sentință definitivă, pentru crime contra si- 
guranței Statului, este de competința exclusivă a 
Episcopului. Consimtământul Guvernului se va cere 
în cazul când ar fi vorba a se numi Paroh un străin, 
care, totuşi, va îi dator să dobândească ulterior ca- 
litatea de cetătean român. 

Art. XIII. Ş 1. Se va constitui un Patrimoniu sacru 
interdiecesan cu titlurile de rentă română, cari apar- 
țin actualmente prebendelor Episcopilor, ale Cano- 
nicilor, ale Parohilor şi ale Seminariilor teologice. 

Ş 2. Destinația Patrimoniului sacru este întreți- 
nerea Episcopilor şi a Ordinariatelor, a Seminariilor 
teologice, a Canonicilor şi a persoanelor în servi- 
ciile Parohilor. In cazul când veniturile menţionate 
la $ 1, ner atinge cantitatea cuvenită conform art. 
X., Statul va . suplini lipsa, conform legilor în vi- 
goare privitoare la salarizarea Clerului. 

$ 3. Acest Patrimoniu sacru va Îi administrat de 
Consiliul Episcopilor diecesani, conform Statutelor 
întocmite de ei înşişi şi aprobate de Sf. Scaun şi 
de Guvern. 

$ 4. Acelaş Consiliu va a doainiială venilurile 
rentei provenind din Fondul General Catolic de 
Religie şi din Fondul General Catolic de Instruc- 
ție, cari se bucură dejă de personalitate juridică şi 
rămân în starea patrimonială şi juridică actuală. 

Ş 5. Patrimoniul sacru se va bucură de persona- 
litate juridică conform dreptului comun al ţării. 

Art. XIV. Proprietăţile şcoalelor, ale institutelor 
de educaţie şi de binefacere şi ale tuturor celorlalte 
înstituliuni pioase ale fiecărei diecese vor fi admi- 
nistrate de autorităţile diecesane şi atribuite aceluiaş 
scop prevăzut şi voit de fiecare Fondaţie 'aparte, 
conform mondalităților prevăzute de legile Statului. 

Art. XV. Drepturile şi îndatoririle de patronat, de 
orice categorie, sunt şi rămân desfiinţate fără nici o 
indemnizaţie. 

Clădirile sfinte, casele parohiale cu dependin- 
tele lor şi celelalte bunuri, afectate de către pairon 
Bisericii, a) dacă sunt înscrise în cărţile funduare 
pe numele persoanelor juridice arătate la art. LX,, 
rămân în deplina lor proprietate; b) dacă sunt în- 
scrise pe numele patronilor, rămân în posesia Bise- 
ricii pentru uzul parohiilor respective. 

In cazul când Parohia ar dispare canoniceşte 
şi legal, fostul patron, dacă acesta este Statul sau o 
înstituție da stat, va putea dispune liber, de aceste 
bunuri ; dacă acesta este un particular, clădirile şi 
bunurile sus arătate rămân în posesia şi peniru uzul 
Bisericii. 

Art. XVI. $ 1. In fiecare Diecesă Seminarul pen- 
tru formarea tânărului Cler, va fi sub dependinţa ex- 
clusivă a episcopului. 

Ş 2. Profesorii vor fi cetățeni români, afară de 
excepţiile admise de comun acord de Sf. Scaun şi 
de Guvernul Regal. 

$ 3. Programul de studii se va fixă de către au- 
toritatea bisericească competentă. 

In seminarii, studiul limbei şi al istorei na- 
ționale va fi obligatoriu, conform programului stabilit 
de Conferinţa Episcopilor diecesani în înțelegere cu 
Ministerul competent, în măsură de a nu împiedecă 
studiile teologice şi în aşa chip ca să fie compatibil 

cu caracterul religios al acestor Institute; în acest 
scop, zisul Minister va avea cunoşiință de progra- 
mul menţionat la Pita il precedent. 

Art. XVII. $ 1. Ordinele şi Congregatţiile reli- 
gioase existente în Regat vor fi datoare să aibă pe 
superiorul lor şi pe membrii lor cetăţeni români, do- 
miciliaţi în ţară. 

Ş 2. Ordinelor şi Congregaţiilor religioase ca atari, - 
Statul le recunoaşte personalitatea juridică cu con- 
diția ca ele să îndeplinească condiţiile stabilite de 
legile în vigoare. 

$ 3. Veniturile aparţinând Ordinelor şi Congrega- 
jiilor religioase vor trebui distribuite conform voinţei 
binefăcătorilor şi conform naturii şi scopului Institutu- 
lui religios. 

$ 4. Noui Ordine şi Congregaţii rel gioase se vor 
putea stabili în România şi cele cari se află actual- 
menite aci vor putea deschide case noui numai cu 
încuviințarea dată în înţelegere de către Sf. Scaun 
şi Guvernul Român. 

Art. XVIII. Biserica catolică are dreptul de a 
se îngriji de asistența religioasă de orice fel, pentru 
credincioşii ei, în armată, spitale civile şi militare, 
orfelinate. şcolile corecționale, penitenciare, ținând 
seamă de regulamentele instiluţiunilor respective. 

Art. XIX, $ 1. Biserica Catolică are dreptul a în- 
fiinţă şi a întreţine, cu propria ei cheltuială, şcolile 
primare şi secundare, cari vor îi sub dependenţa 
episcopilor respectivi şi sub supravegherea şi contro- 
lul Ministerului Instrucțiunii Publice. 

In aceleaşi condițiuni, ea va putea între- 
ține numărul actual al şcolilor normale. 

$ 3. Toate şcolile Ordinelor şi ale Constregaţi- 
unilor religioase sunt puse sub dependenţa episcopu- 
lui local; în consecinţă, şi ele se vor bucură de 
dreptul de a fixă limba de predare. 

$ 4. Toate şcolile arătate la paragrafele prece- . 
dente vor avea dreptul de publicitate, conform mo- 
dalităţilor legilor în vigoare. 

Art. XX. $ 1. Biserica Catolică are dreptul a dă 
instrucția religioasă elevilor catolici în toate şcolile 
publice şi particulare ale Regatului. Această instruc- 
ție religioasă li se va dă în limba lor maternă. 

Ş 2. În şcolile secundare ale Statului, frecventate 
în majoritate de catolici, învăţământul Religios se 
va face de către profesori catolici, preoţi sau laici, 

numiți de comun acord de Episcopi şi Ministerul 
Instrucțiunii Publice şi salariaţi de Guvern în con- 
formitate cu legile în vigoare. 

Ş 3. In şcolile primare ale Statului, frecventate în 
majoritate de catolici, învăţământul Religiei cato- 
lice se va dă de un preot desemnat de Episcop. iar 
în lipsă de preot, de un laic catolic, care va putea 
fi şi învățătorul şcolii, numai să fie recunoscut ca- 
pabil de către Episcop. 

Dacă Episcopul ar informă Ministerul că 
profesorul de religie nu este apt, pentru molive:re- 
feritoare la doctrină sau la moralitate, profesorul va 
fi obligat să înceteze imediat învățământul şi se va 
procedă la numirea succesorului conform $8 2 şi 3 
de mai sus. 

Ş 5. In şcolile Statului programul de învăţământ 
religios, pentru catolici, va fi alcătuit de Episcop şi 
comunicat Ministerului competent. 

$ 6. Textele şcolare vor trebui deasemenea să 
fie aprobate de Episcop, care va avea şi dreptul de 
a supraveghea învățământul dat în zisele şcoli... 

Art. XXI. Bunurile bisericeşti situate în Româ- 
_nia, dar aparținând unor persoane juridice biseri- 
ceşti şi religioase, cari îşi au sediul afară din hota- 
rele Statului român, şi reciproc, vor formă obiectul 
unei Convenții speciale. 

Art. XXII. Toate dificultăţile şi chestiunile ce 
s'ar puteă ivi cu privire la interpretarea prezentului 
Concordat, vor fi rezolvite de comun acord între Sf. 
Scaun şi Guvern. 

Art. XXIII. Prezentul Concordat va intră în vi- 
goare îndată după schimbul ratificărilor între Sf, 
Scaun şi Guvernul Regal. 

Cele două părți contractante îşi rezervă facul- 
tatea de a denunţă prezentul Concordat, cu un prea- 
viz de 6 luni. 

Art. XXIV. Schimbul ratificărilor va avea loc 
la Roma cât mai curând posibil. 

Articol Adiţional. In termen de două luni după 
ratificare, o comisiune, din care va face parte un 
Delegat al Sf. Scaun şi un altul al Guvernului, se 
va alcătui pentru a procedă, cu ajutorul unui Dele- 
gat al Episcopatului, la delimitarea circumscripţiilor 
bisericeşti, precum şi la verificarea bunurilor cari 
vor formă Patrimoniul sacru conform art. XIII. 

Drept care Plenipotenţiarii susnumiţi au semnat 


prezentul Concordat. 
Făcut la Vatican, astăzi 10 Mai 1927. 


(L. $.) ss. P. Card. Gasparri. 
(L. S.) ss. V. Goldiş, 


% 


Peniruca ratificarea concordatului semnat să 
nu întâmpine greutăţi, Guvernul român la 20 lulie 
1928 sub semnătura D-lui N. Titulescu, a adresat 
Nunţiului papal din Bucureşti o scrisore, prin care 
cere să intervină la Eminenţa Sa Secretarul de Stat, 
ca Sf. Scaun să binevoiască a face următoarele 
declaraţiuni interpretative :: 

„L. Că în ce priveşte personalitatea juridică de 
care e vorbă în art. 9 al Concordatului, Biserica Ca- 
tolică, în afară de organizajiunile' enumerate în art. 
9 (Parobhiile, Protopopiatele, Mănăstirile, Capitolele. 
Starostiile, Abaţiile, Episcopiile, Mitropoliile şi cele- 
lalte organizațiuni canonic şi legal constituite) nu va 
putea beneficiă de personaititate juridică, nici a po- 
sedă bunuri. 

II. Că paragraful 3 al art. 19, unde se spune: 
„Toate şcolile Ordinelor şi Congregaţiunilor religioase 
sunt sub dependenţa Episcopului local: în conse- 
cință şi ele se vor bucură de areptul de a fixă 
limba de prepare, trebue înţeles: „Afară de şco- 
lile cari au în momentul de faţă limba română drept 
limbă de predare.“ 

III. Că privitor la art. 20: a) In ceeace pri- 
veşte paragraful 3 combinat cu paragraful 4, să fie 
primită declarațiunea următoare: „In cazul când 
profesorul de religie este în acelaş timp şi profeso- 
rul şcoalei, informarea Ministerului prin Episcop, că 
profesorul nu este apt, pentru motive referitoare la 
doctrină sau moralitate, nu obligă pe profesor la 
altceva decât de a încetă învățământul religiunei. El 
va continuă în conformitate cu legile române de a 
predă restul învățământului. In acest caz, Episcopul 
va puteă numi pe a sa cheltuială un alt profesor 
de religie.“ 

b) Că la paragraful 4 cu titlul specificativ, cu- 
vântul „profesor“ se referă la cuvântul „religie“ şi 

cuvântul „învăţământ” la „învăţământul religios; şi 
în $ 6 cuvintele „textele şcolare" se referă la „textele 
şcolare de religiune“, şi cuvântul „învățământ“ la 
„învăţământul religios“. 
Prin urmare, $$ 4 şi 6 din art 20 trebuiesc în- 
țelese precum urmează: 
Dacă Episcopul ar informă Ministerul că 
profesorul de religiune nu este apt, pentru motive 
referitoare la doctrină sau moralitate, profesorul de 


religie va fi obligat de a încetă imediat învăţămân- 


tul religios şi se va procedă la numirea succesoru- 
lui, conform 2 şi 3 de mai sus. | 

$ 6. Textele şcolare de religie vor tiebui dease- 
menea a fi aprobate de Episcop, care va avea 
şi dreptul de a supravegheă învățământul religios 
predat în zisele şcoli.“ 


Răspunsul Sf. Scaun. 


Din încredinjarea Sf. Scaun Nunţiul papal din 
Bucureşti Monseniorul Angelo Maria Dolci 
la 22 oct. 1928. a adresat D. C. Argetoianu, Minis- 
trul Afacerilor străine următorul răspuns : 

„Sfântul Scaun, pentru a mai dă încă o nouă 
dovadă a bunăvoinţei Sale înlesnind, atât cât îi 
este cu putință, sarcina Guvernului în vederea ra- 
tificării Convenţiunii ce s'a semnat, caută chiar să 
preîntâmpine dorința Guvernului privitoare la arti-. 
colul al LX lea. 

Acest articol este foarte limpede în. termenii 
săi şi în substanță. In consecință, dacă -Guvernul 
declară, în cursul discuţiunilor din Parlament sau 
la ori care allă ocaziune, că în virtulea acestui ar- 
ticol Biserica Catolică în România. în afară de or- 
ganizațiunile enumărate la art. LX., nu va. putea 
exerciță personalitatea sa juridică privitoare. la po- 
sesiunea bunurilor, Stântul Scaun, din partea sa, 
declară că nu va ridică obiecţiuni. 

Incât priveşte articolele XIX şi XX uiti la 
şcoli, Sfântul Scaun îşi dă deasemenea adhesiunea 
la declarațiunea Guvernului, propusă în aceiaş Notă 
amintită mai sus. şel.“ 

Contribuţia voluntarilor 
Ardeleni din Rusia la înfăptuirea 
României Mari. 


In No. 9—10 al Vestitorului vorbind despre 
răspunsul voluntarilor Români dat din Celiabinsc 
Manifestului impăratului Carol IV, scriam : . „Regret 
din suflet, că n'am la dispoziție acest răspuns, apă; 
rut atunci în „Gazeta Transilvaniei şi Bucovinei,“ 
acolo în Celiabinsc. Durere toți numerii din acea 
gazetă i-am împrumutat fratelui Dr. „P. _ Nemoianu, 
dela care nu i-am mai primit înapoi, 

La câteva zile după aparaţia articolului mă 
pomenesc cu o scrisoare dela dl ministru. Voicu 
Niţescu, de următorul conţinut: 

„Dragă Gocan, înainte de masă te pomeneam 
pe tine şi pe Nedelcu într'o adresă. După masă am 
primit articolul tău din Vestitorul. Pe cum vezi ni 
sau întâlnit gândurile. Isprăvile, cari ies din, comun 

se vede, că împreună adeseori gândurile celor cari 
le-au făptuit. | 

In Revista „Cronica“, ce ţi-o trimit, ai declara- 
ţia făcută la Celiabinsc. Eu am salvat o serie din 


„Gazeta Transilvaniei şi Bucovinei“ apărută în Si- 
beria. 
Cu toată dragostea 
13 V. 1929. Niţescu. 


In revista „Cronica politică şi parlamentară“ 
Nr. 12—13, ce-mi sosi deodată cu scrisoarea citată, 
spre mai marea mea bucurie ailai publicată acea 
Declaraţie pe care regretam că nu o am la dispoziţie 
spre a o da cetitorilor nosiri. 

Declaraţia este întrodusă şi la fine urmată de 
câteva şire esplicative ale dlui ministru Niţescu, cari 
conţin exact acea, ce spuneam şi eu în articolul 
meu din Vestitorul. 

Dau mai jos anticolul dlui Voicu Niţescu îm- 
preună cu Declaraţia noastră din Celiabinsc făcută 
la 16—19 Octomvrie 1918, pe care domnia sao 
numeşte „Prologul Unirii ardelene.“ 

— In toamna anului 1918 se găseau în ora- 
sele Celiabinsc, Kurgan şi Petropavlosvk din Siberia 
câteva mii de voluniari ardeleni, băneţeni şi buco- 
vineni, cari îşi luaseră angajamentul să reînoade 
firul sforţărilor şi luptelor pentru desăvârşirea idea- 
luilui naţional rupt brusc prin pacea dela Bucureşti. 

Aliați cu voluntarii jugoslavi, polonezi şi ita- 

lieni ostaşii ardeleni, bănăţeni şi bucovineni se le- 
gaseră să continue lupta până la realizarea scopu- 
lui suprem : distrămarea imperiului austro-ungar şi 
înfăptuirea pe ruinele lui a unor state naţionale 
libere. 
Hotărâţi să înfăptuiască cu orice preţ acest 
scop voluntarii români fac la 16—29 Octomvrie în 
cele trei garnizoane ale oraşelor Celiabinsc, Kurgan 
şi Peiropavlovsk, pe cari puseseră stăpânire, urmă- 
toarea Declaraţie, ce poate fi considerată mai mult 
decât un document interesat, ea fiind însuşi, prolo- 
gul Unirii ardelene, proclomată, şi desăvârşită la 1 
Decemvrie 1918. 

lată această Declaraţie : 

„Noi voluntarii români, originari din monarhia 
Austro-Ungară;, organizaţi în Corpul Voluntarilor 
Români Transilvăneni şi Bucovineni cu hotărârea de 
a continua lupta până la sfârşit, alături de arma" 
tele aliate, împotriva Puterilor Centrale, peniru bi- 
ruința Dreptăţii, şi a Libertăţii, drept răspuns la 
manifestul împăratului Carol adresat „popoarelor 
sale“, declarăm şi proclamăm toate provinciile romă- 
neşti: Transilvania, Banatul, Crişana, Maramureşul, 
Sătmarul, Bihorul şi Bucovina din monarhia Austro- 
Ungară desfăcute de către această împărăție şi rea- 
lipite la România, cu care din acest moment ele 
alcătuesc un stat unitar, liber şi independent, iar 
locuitorii acestor provincii se declară supuşi ai 
Ramâniei-Mari. 

„Aceasta este dorința şi voința neclintită a 
Românilor de pretutindeni, cari acasă la ei neputând 
vorbi liber îşi afirmă gândul prin glasul voluntarilor 
din Rusia, Italia, Franţa şi America. 

„Marii noştri aliaţi au recunoscut în momentul 


intrării României în război idealul politic al Româ- 


nilor. Pacea semnată de guvernul român n'a fost 

decât o fatală şi dureroasă suspendare de arme. 
Actul dela Bucureşti încheiat cu Puterile Centrale 

e un produs al silei şi al împrejurărilor vitrege, 

rezultate din pacea dela Brest-Litowsk. Aliaţii au 
refuzat să recunoască acest aci. Angajamentul lor 
şi-a păstrat deci întreagă tăria. Declarațiunea, pe 
care o fac voluntarii români se reazimă pe acest 
angajement rămas întreg în picioare; el e valabil 
nu numai pentru cetățenii regatului român, ci şi 
pentru Românii din Austro-Ungaria, căci a fost luat 
şi cu asentimentul acestora. Dar el a fost sfinţit şi 
prin sângele a sute de mii de ostaşi români, printre 
cari mii de feciori transilvăneni şi bucovineni căzuţi 
pe câmpul de onoare pentru idealul lor şi pentru 
cauza comună a aliaţilor. 

„Neclintită e convingerea noastră că marile 
puteri aliate, cari au recunoscut independența Ceho- 
Slovacilor şi revendicările naţionale ale Jugoslavilor, 
vor da aprobarea lor şi declarației noastre pentru 
ca în sfârşit să dispară din Europa vulcanul mereu 
în fierbere: Austro-Ungaria, furnizoarea de material 
de oameni pentru Germania şi reazemul de totdea- 
una al militarismului prusac. Aliaţii biruitori vor 
desăvârşi astfel opera dreptăţii prin întemeierea pe 
ruinele bătrânei împărății habsburgice a unor state 
naționale libere, cari prin legățurile de alianţă ce 
vor face, vor putea alcătui un puternic dig împotriva 
ambițiilor de cucerire ale Germaniei şi un suport 
solid pentru echilibrul european şi pacea generală' 

„Increzători în cuvântul dat de aliaţi în mo- 
mentul intrării lor în război şi în cursul acestuia, 
miile de voluntari români din Rusia, Italia, Franţa 
şi America aşteaptă cu nerăbdare acest act de drep- 
tate, pe care Franța, Anglia şi Italia au datorie să-l 
facă în numele Dreptului şi al Libertăţii umane, 
pentru care au luptat. 

„Trăiască România-Mare | Trăiască Ferdinand 
L-ul, regele tuturor Românilor !“ 

Această Declaraţie a fost trimisă tuturor guver- 
nelor aliate cari au răspuns aprobând cuprinsul ei 
şi a fost transmisă şi reprezentanţilor nostri la con- 
ferința de pace din Paris, cari au făcut după afir- 
mația lor, o largă şi reuşită întrebuințare de ea. 
Voicu Niţescu ministrul Ardealului." 


Observ: că cei doi articoli apărură în acelaş 
timp, fără ca autorii lor să ştie unul de gândurile 
celuialalt. Dovada cea mai evidenţă, că cele spuse 
sunt adevăruri adevărate, şi că de fapt „isprăvile 
cari ies din conum, împreună adeseori gândurile 
celor. cari le-au făptuit“. 

Simion Gocan. 


LUMI RUA OUA e 

— Aviz şcolar. Direcţiunea liceului român 
unit de fete din Beiuş, roagă M. On. D. Preoţi şi 
învăţători, să anunțe credincioşilor, că în urma dis- 
pozițunilor Ministerului Instrucțiunii, înscrierile pentru 
cl. |. trebue făcute în zilele de 19-20 Junie. 

__ Părinţii cari doresc să-şi înscrie felițele la acest 
liceu, sunt rugați să anunţe din vreme, trimițând 
cererile de înscriere, însoţite de actele necesare. 

Dacă numărul elevelor înscrise va fi mai mare 
decât cel prevăzut de lege, elevele vor fi supuse 
unui examen de admitere între 1-4 Sept. 
Directiunea 

pentru înființarea 


„CASEI NAŢIONALE A BIHORULUI.” 


Implinindu-se zece ani de stăpânire româneaseă 
în județul nostru Bihor, ne dăm seama că societatea 
românească. formată azi din mii de intelectuali: 
preoţi, profesori, advocaţi, judecători, medici, func- 
ționari publici şi particulari, comercianți, industriaşi, 
proprietari şi ţărani fruntaşi, — pentru întărirea ele- 
mentului românesc in acest judeţ — şi mai ales în 
capitala lui, — şi în general pentru consolidarea in- 
tereselor : naţionale, sociale, culturale şi economice 
ale judeţului nosiru, n'a desvoltat o activitate siste- 
matică şi solidară mulţumitoare. 

Pentru a ne arăta vrednici şi recunoscători 
faţă de aceia care ne-au lăsat ca moştenire „Româ- 
nia Mare“ şi peniru a răspunde cu conştinţa liniş- 
tită în faţa generaţi'lor ce ne vor urma. socotim că 
a sosit timpul ca să ne strângem rândurile, să fim 
un trup şi un suflet, sâ înfăptuim în mod sincer şi 
serios unificarea sufletească şi solidaritatea naţio- 
nală, lucrând mână în mână pentru progresul şi 
întărirea intereselor româneşti. 

In scopul de a afla modalităţile şi mijloacele 
de realizare a acestui ideal, prin aceasta convocăm 
pe toți Românii de bine din Oraşul Oradea şi jude- 
țul Bihor la întrunirea ce va avea loc Duminecă, 
23 lunie 1929, ora 5 p. m. în sala cea mare dela 
Prefectura Judetului Bihor (Oradea Parcul Trăian 
No. 5), când se va discuta înființarea unei „Case 
Naţionale a Bihorului“ cu sediul în Oradea. 

Oradea, în 12 lunie 1929. 


+ Roman Ciorogariu  ț Dr. Valeriu Traian Frențiu 
Episcop. Episcop. 


1 Arhiereu Dr. Andrei Crişanul. 


Anul V, No. 


Lp DRDAȚE 30 DL DT E DT E IF E) BEAT ATL CAP E TURLE 
E aa E Tae ia 
ANULARE 4IFATETOD IVIT 1605 043 IMITE 194141 1000410901100 913 6000110149412 15 6 tt AR; Atat 


CRONICI. 


E 286 356 


— Rugăm pe On. abonaţi să binevoiască a 
achită abonamentul pe 1929. 

— „Cântările liturgice“. In curând va ieşi de 
sub tipar: „Cântările Liturgice“ peniru o singură voce 
cu acompaniament de orgă sau harmoniu, com- 
poziţiile Dlui Corneliu Torsan. 

Primul fascicol, conținând două liturghii com- 
plete, va apărea în luna lulie. Preţul unui fascicol 
va fi 380 Lei. Având în vedere că fascicolele se 
vor scoate în număr restrâns de exemplare, rugăm 
_pe cei ce doresc a cumpăra din liturghiile aceste, 
să se prenoteze la Dl. Corneliu Torsan, Oradea, 
Palatul Episcopesc rom. unit. 

— Corul Clujenilor la Oradea. Publicul din 
Oradea a avut prilejul să asculte în ziua de 8—9 
lunie puternicul cor al Reuniunii Mariane gr. cat. 

n Cluj. 

Debutul acestui cor la Oradea a fost, un ade- 
vărat eveniment artistic, de care rar ni-e dat să 
avem parte. 

Corul din Cluj dispune de forțe foarte bune, 
excelente cu şcoală, pe cari tocmai de aceea e o 
problemă a le ținea în completă armonie de an- 


„următoarele şcoli : 

samblu. Programul de Sâmbătă seara în catedrală 
a fost variat şi a conținut piese a căror greutate a 
reclamat de fapt concursul forţelor împrumutate dela 
Opera şi Conservatorul din Cluj. Tenorul şi altul au 
cântat discret, sopranul, afară de câteva intonaţii şi 
voriații cam falşe, care miră întrun cor cu forţe de 
specialişti şi profesionisti, a fost şi disciplinat bine. 
Dna Ducu s'a distins întru toate. Basul e de o im- 
peluozitate fenomenală. Corul e tare în fortissimouri ; 
e perfecționabil în pianissimo. Se observă o tendință 
de-a sui la tenor, şi la bas. Liturghia de Duminică 
a fost cântată înălțător: DI Caranica s'a dovedit a 
avea temperament de bun dirijor, 

Coriştii la număr cam 45 au fost găzduiţi pe la 
familii. Duminică în 9 Exc. Sa Episcopul Dr. Valeriu 
Tr. Frențiu a dat un somptuos banchet de 80 de 
persoane în onoarea corului din Cluj, Coriştii. înso- 
țiți la Oradea de vicepreşedinţii săi Dr. Valeriu Pop 
şi Dr. lustin Closca luga, advocați în Cluj, au făcut 
şi o excurzie la băile Felix, iar cu trenul de seară 
s'au renapoiat la Cluj. 

Găsim foarte potrivite şi folositoare aceste ospi- 
tări ale corurilor din diferite cenire, ca un puternic 
mijloc de-a desvolță muzica bisericească. Publicului. 
i se dă posibilitatea să asculte diferite înterpretări. 
Aceste ospitări, departe de-a deşteptă invidie .ori 
reavoinţă în corurile locale, sunt pentru ele foarte în- 
structive şi potrivite de-a le deştepta râvna şi ambiția în 
a produce tot mai perfect pe terenul coral. De aceea 
felicităm pe inițiatorii ideei şi Clujenii pot fi mândri 
de corul ce-l au. Noi sperăm de-ai mai putea salută. 


încă în mijlocul notru. Ra:p-t. 


— Concurs de religie la Oradea. Profesorii 
de religie gr. cat. din Oradea au avut anul acesta 
fericita idee de-a aranjă un concurs în scris la 
studiul religiunii cu elevii şi elevele claselor supe- 
rioare dela diferitele şcoli secundare din Oiadea. 
Va înțelege oricine utilitatea şi importanța acestor 
fel de coricursuri devenite aiurea un puternic sa log 
de-a deşteptă 'în tineretul şcolar interesul faţă 
problemele religioase. — Concursul la Oradea a fost 
benevol şi s'au prezentat la el elevi şi eleve dela 
Lic. „Gojdu“ pt. băieţi, lic. de fete 
„Oltea Doamnă“, şc. sup. comerţ pt. fete, pt. băieţi, 
şc. normală unită pt. băieli, sc. norm. de stat pt. băieţi, 
total 50 (38 băieţi, 12 fete). In urnă sau pus din 
partea alor palru profesori de religie patru teme, 
dintre cari a ieşit la sorţi aceasta: Ce schimbări a 
a adus creştinismul în viaţa socială a omenirii. 
Lucrările au fost cenzurate în comisiunea profesori- 
lor de religie incognito, cele mai bune au fost pre- 
miate în bani. Premiile s'au adunat din colectă la 
care au contribuit: 

c. Sa Episcopul Dr Valeriu Tr. Frențiu. cu 2000 Lei 
(1000 paie şcolile primare), Dr l. Radu 100, Dr Gh. Miculaş, 
vicar gen. epp. 200, Rvs C. Sabo dir. şc. norm. unite 200, Mon. 
Vasile Barbul protonotar cons. 200, P. l. Chişiu 200, P. G. Nagy 
200, Pr Nic. Flueraş 250, Dr Al. L. Tăutu 300, Rvs. Tr. Hubic 
250, P. A. Pop prof. 250, Mon. G. Barna 200, prof. Petru Fodor 
100, Dr Gr. Pop 100, Rvs. P. Tămăian 100, Dr T. Stanca 100, 
Dr V. German 100, dl [. Bârsan 50, Dr Dem. Chiş 200, Dr Vasile 
Bledea 200, Dr S. Marta 100, Căp. Vasile Şimon 200, can. Ilie 
Stan 100, prof. T. Florea 100, P. M. Boca 200. Rvs. losif Pataki 
arhid. 200, ing. Dr |. Hossu 100, dir. luliu Muth 100, Rvs. can. 
Aug. Maghiar senator 200, Dr I. Hica 100, Mon. A. Mihuţiu 50, 
di lon Pop Dej 50, fr. dir. Marcus 200, — (total 6000 Lei), — 


cărora profesorii de religie şi pe această cale le 
exprimă cele mai călduroase mulțumite. 

S'au constituit premii, câştigate de următorii: 

Premiul întâi 1000 Lei: Bălaj Mihai, cl. VI şc. norm. unită. 
2 premii â 500 Lei: Pop Leontin cl. VI lic. Gojdu, Sabo lonel 
cl. VI lic. Gojdu. — 4 premii â 300 Lei: Dăneţ Ştefan, cl. III 
comerţ b, Cic Gh, cl. V norm. u., Crişan Gh. cl. V norm. u, 
Bretan lon, cl. VI norm. un. — 8 premii â 200 Lei: Pop Maria 
cl. IV comerţ fete, Caba Olga VII lic. „Oltea“, Ghiula Pavel V 
norm. un., Mureşan loan VI lic. Gojdu, Magda Gh. VI norm. 
u., Seucan Ludovic VI norm. u., Anca lon VII lic. Gojdu, Voyta 
Tr. V norm, u., — 12 premii â 100 Lei: Taloş Emilia, cl. IV 
comerţ, Ciura Ana VI lic. Oltea, llieşiu Emilia V. lic. Oltea, 
Răchier Nic. V norm. un., Clintoc Eug. VI lic. Goidu, Tulbure 
lon V lic. Gojdu, Demian Vasile VI sc. norm. de stat, Berlo lon 
senior V norm. un., Betea Alex. VI norm. unită, Nistor lon ll 
comerţ băieţi, Fibişan Simion VI norm. stat, Pop Ştefan VI 
norm. unită. Total: 6000 Lei. Menţiune cu laudă au primit: 
Silaghi Maria IV comerţ, Amaţ Vilma Il comerţ, Vadna Ana 
V lic. Oltea, Toma Vasile V norm. un., Tămaş Laurenţiu VI lic. 
Gojdu, Gliga Victor IV norm. unită, Crişan Gavr. IV norm. un. 
Grepai lon V norm. un. Farcu Gheorghe V norm. un., Mihălcuţ 

L. V norm. un., Coza Petru V norm. unită. 


Premiile s'au disiribuit cu prilejul adunării ge- 
nerale a Reuniunilor tineretului şcolar şi a sfințirii 


steagului Marian al Reuniunii elevelor act săvârşit 
de Exc. Sa Episcopul Dr Val. Tr. Frențiu în curlea 
şcoalei normale unite în ziua de 2 lunie c. Distri- 
buirea a produs un viu interes în rândurile tineretu- 
lui şcolar, chiar şi în ale publicului care, în frunte 
cu toate dignitățile bisericeşti, a asistat în număr 
frumos la această serbare a tinerimii şcolare. Sperăm, 
că acest nou mijloc de a îndemnă şcolarii la o 
intensivă studiare a religiunii se va generaliză şi în 
alte centre putând chiar să se țină cu timpul con- 
curs şi între şcolarii din diferite cenire şcolare. 
Rap. 


— Reuniunea Mariană „Bunavestire“ a eleve- 
„lor gr. cat. din Oradea aduce şi pe această cale 
vii multumiri distinselor doamne: Dr Lucreția Fren- 
iu şi Dna Valeria Dr Bledea cari la serbarea şfin- 
țirii. steagului Marian din 2 lunie au binevoit a accep- 
tă să fie naşele steagului răscumpărând acest oficiu 
onorific câte cu una mie (1000) Lei. Reuniunea eleve- 
lor le va fi pururi recunoscătoare. — 


— Aviz literar. In curând va apare „Tri- 
umiul papalității” de Jean Carrere tradusă de 
Societatea de lectură „Sf. lon Gură de aur“ a 
teologilor din Oradea, carte care cuprinde o suc- 
cintă istorie a papilor dela Petru până în zilele 
noastre, arătând zguduitoarele lupte ce le-au pur- 
tat papii în totdeauna cu Cesarii pentru libertatea 
şi independența puterii spirituale. 

Va fi cel mai important eveniment al litera- 
turii noastre teologice în anul 1929. 

Cartea va avea 20 de coale de tipar! Va 
cuprinde şi lista tuturor papilor dela Petru până 
la Pius XI. 

Va costă 100 Lei plus porto. 

Prenotări se mai pot face până in 2 lulie. 
In 15 lulie se va distribui abonaților. — 


— Examenele de sfârşit de an la liceul de 
fete „Oltea Doamna“ din Oradea, Parcul Ştefen cel 
Mare Nr. 4. Examenele de fine de an < velor 
regulate vor dura pentru 

cl. I— II dela 12—16 lunie; 
cl. Ill—1V dela 4—18 lunie; 
cl. V—VI dela 9—23 lunie. 

Aceste examene sunt publice, la cari pot lua 
parte părinţii şi corespondenţii elevelor. 

2. Examenul particular începe la 8 lunie 1929. 

3. Examenele de admitere în cl. IV şi V se 
vor dă între 21—24 şi 5—10 Septemvrie. Inscrierea 
elevelor la acest examen se va face în zilele de 
19—29 lunie şi 3—4 Septembrie. Se pot înscrie ele- 
vele gimnaziilor de stat şi a şcoalelor particulare 
reglementar promovate. Taxa de examen va îi Lei 
100 de elevă. — Examenul va consiă din probe 
scrise şi oral. Probele scrise se vor dă la L. română 
şi matematică. Subiectul dat spre tratare va fi de 
puterea ultimei clase. La examenul oral vor fi inte- 
rogate din |. română, istoria Românilor, geografia 
României, matematici şi |. franceză. 

4. Examenul de admitere în cl. | se va ţineă 
între 21—24 lunie şi 1—4 Septemvrie. —. Peniru 
acest examen înscrierea se va face între' 19—20 
lunie şi 1—2 Septemvrie. Taxa este de Lei 50. La 
înscriere elevele trebuie să prezinte : 

a) Adeverinţă de terminarea primelor 
clase primare ; 

b) Extrasul de naştere; 

c) Actul de botez; 

d) Actul de revaccină; 

e) Actul da cetăţenie; | 

Candidatele vor fi supuse mai întăi unui exa- 
men medica!, făcut de medicul şcoalei. 

Examenul va consta: din două probe scrise. 
Cea dintâi 'va fi de limba română, 15 rânduri dic- 
tate. A două o problemă de matematică de forţa 
clasei a IV primară. Dintro probă orală de cilire, 
cu interogațiuni asupra cunoşlințelor gramaticale şi 
cu aplicaliuni în bucată. 


patru 

— Oientalia Christiana. Vol. XV. — |. Nr 52. Mai 1929. 


Prof. G. Hofmann S$. |. continuă, pe baze de documente, cerce- 
tările interesante asupra legăturilor Patriarhilor greci cu Papii 
dela Roma: „Griechische Patriarchen und R&mische Pâpste.“ 
In numărul din Mai cor, dă un interesant studiu asupra calvi- 

rar faimosului patriarh din Constantinopol: Ayrillos. Luka- 


ris |-+1638|. Dupăce premite o scurtă schilă biografică, fixând 
şi părerile istoricilor moderni asupra caracterului patriarhului 
Lukaris, autorul arată cum a putut fi mântuită de calvinizare 
biserica grecească, graţie intervenţiei bisericii romane, care a 
împiedecat ca dubiosul patriarh Lukaris, care înnotă deabinele 
în apele calvanismului, să introducă ereziile calviniste în bise- 
mica grecească. 

Studiul are anexate multe şi prejioase documente de pe 
acea vreme, unele în faximile 

„O mie de pilde pentra viaţa creştină.“ de Dr Grigore 
Gh. Comşa, episcopul Aradului în coloborare cu Dr N. Popovi- 
ciu şi Dr Gh. Popoviciu, profesori la Acad. teol. ort. Arad. Pre- 
țul : 200 Lei. Librăra Diecezană în Arad şi Pavel Suru în Bu- 
cureşti. 

